[{"text_idx": "#000002", "text": "Yn newydd gan Ddalen Newydd"}, {"text_idx": "#000003", "text": "Deuddeg Bardd o Ddechrau\u2019r Ugeinfed Ganrif"}, {"text_idx": "#000004", "text": "\u2018N\u2019ad fi\u2019n Ango\u2019 oedd enw\u2019r gyfrol hon i fod, ond pan oedd mewn proflenni dyma glywed fod cyfrol arall o\u2019r un enw newydd ymddangos! Galw\u2019n O\u0302l felly, ond cadw llun y blodyn glas ar y clawr. Detholiad newydd sydd yma o waith beirdd a ganai dros drothwy\u2019r ugeinfed ganrif ac i mewn i\u2019w hanner cyntaf: Alafon, Bryfdir, Dyfnallt, Elphin, Gwili, James Evans, J.J. Williams, J.T. Job, Llew Tegid, Moelwyn, Sarnicol, Tryfanwy.\nYn eu dydd yr oeddynt yn feirdd ac yn ffigurau adnabyddus. Aethant braidd allan o gof, yn rhannol am iddynt gydoesi a\u0302 beirdd mwy arloiesol o genhedlaeth ychydig yn iau. Beth am gael golwg arnynt eto?"}, {"text_idx": "#000006", "text": "Cyhoeddwyd ymddiddan \u2018Bully, Taffy a Paddy\u2019 ym 1880. Bellach, gydag amgylchiadau Paddy wedi newid yn sylfaenol, a Taffy\u2019n dal yn yr un twll, diau y ta\u0302l inni ei darllen a\u2019i hystyried eto. I\u2019w ddilyn yn y detholiad bach hwn rhoddir rhagor o ddarnau gan Emrys ap Iwan ar wleidyddiaeth, diwylliant, iaith ac arddull, ac i gloi rhoddir yr homili gyfan \u2018Pwy yw fy Nghymydog?\u2019 sy\u2019n cynnig cyd-destun eang i weld ei safbwyntiau, ac o bosib i osgoi camddeall arno."}, {"text_idx": "#000007", "text": "Hyd yn oed os ydym yn cofio Dafydd Ddu Eryri heddiw fel ysgogwr ac athro ar gwmni o feirdd yn Arfon, Eifionydd a Mo\u0302n (\u2018Cywion Dafydd Ddu\u2019), ac fel ceidwad di-ildio safonau clasurwyr y ddeunawfed ganrif, ychydig a gofiwn am ei farddoniaerth ef ei hun, yn wir ychydig a welwn ohoni. Efallai y bydd y detholiad bach hwn yn agoriad llygad. Gallwn wfftio at ei safbwyntiau adweithiol ac edmygu ei ddawn fel mydryddwr yr un pryd. Rhown yma hefyd ychydig ddarnau o\u2019i ohebiaeth, sy\u2019n dangos y beirniad llym a\u2019r cymeriad croendenau."}, {"text_idx": "#000009", "text": "Arbenigrwydd dwy awdl Syr John Morris-Jones, \u2018Cymru Fu: Cymru Fydd\u2019 a \u2018Salm i Famon\u2019 yw eu cyfansoddi nid ar gyfer unrhyw gystadleuaeth ond ar gymhelliad y galon, i ymarfer y grefft ac i leisio teimladau bardd ifanc mewn cyfnod a oedd yn llawn addewid am ddeffroad ym mywyd Cymru. Pa mor ddilys oedd yr addewid hwnnw? Sut y bu iddo droi\u2019n siom? A pha bethau ynddo sy\u2019n berthnasol o hyd? Buom yn gofyn y cwestiynau hyn ers canmlwydd, ac i\u2019w gofyn yn iawn da yw gweld y ddwy awdl eto. Dyma hwy mewn print am y tro cyntaf ers 1907, ac yn gwmni iddynt dyma ddetholiad bach o delynegion Morris-Jones."}, {"text_idx": "#000010", "text": "Yn Newydd gan Ddalen Newydd"}, {"text_idx": "#000011", "text": "Llythyr Gildas a Dinistr Prydain"}, {"text_idx": "#000012", "text": "Ail argraffiad 'Meddyliau Glyn Adda'"}, {"text_idx": "#000014", "text": "Croeso i Stondin Dalen Newydd!"}]